Eksoplaneetta
Eksoplaneetta on aurinkokuntamme ulkopuolella sijaitseva eli ekstrasolaarinen planeetta. Ensimmäinen varmistettu eksoplaneetta löydettiin vuonna 1992, ja toukokuussa 2016 löydettyjen planeettojen määrä oli jo 3 300. Lisäksi Nasan Kepler-avaruusteleskooppi on havainnut yli 4 700 eksoplaneettaehdokasta, jotka odottavat lisähavaintoja ennen löytöjen varmistamista.
Epsilon Eridani b
Epsilon Eridani b on varmistamaton eksoplaneetta, joka löydettiin 7. elokuuta 2000. Se kiertää oranssia K-tyypin pääsarjan tähteä Epsilon Eridani Eridanuksen tähdistön suunnalla, 10,4 valovuoden päässä Maasta. Tämä tekisi planeetasta toiseksi lähimmän eksoplaneetan Alfa Centauri Bb:n jälkeen.